Irina Levitina

**Irina Solomonovna Levitina**, nada en Leningrado (RSFS de Rusia, URSS) o 8 de xuño de 1954, é unha xadrecista e xogadora de bridge estadounidense de orixe soviética. En 1984 foi Candidata do Mundial de Xadrez e logrou o título de Gran Mestra Feminina. No bridge gañou cinco campionatos mundiais, catro femininos e dous mixtos. Xogou como membro do equipo estadounidense en dous mundiais femininos.

## Traxectoria xadrecística 
En 1973 empatou no 2º-5º posto no interzonal de Menorca. En 1974 gañou ante Valentina Kozlovskaia por 6½ - 5½ na semifinal do Torneo de Candidatas de Kislovodsk. En 1975 perdeu ante Nana Alexandria por 8 - 9 na final dese Torneo, celebrada en Moscova. En 1977 perdeu ante Alla Kushnir por 3 - 6 nun partido de cuartos de final en Dortmund.

En 1982 logrou o 2º posto no Interzonal de Tbilisi. En 1983 venceu a Nona Gaprindashvili por 6 - 4 en cuartos de final en Lviv e a Nana Alexandria por 7½ - 6½ na semifinal en Dubna. En 1984 bateu a Lidia Semenova por 7 - 5 na final en Sochi e clasificouse como desafiante do Mundial Feminino dese ano. Porén, Levitina caeu ante Maia Chiburdanidze por 5½ - 8½ en Volgogrado.

En 1986 quedou en 7º lugar no Torneo de Candidatas en Malmö. En 1987 empatou no 2º-4º posto no Interzonal de Smederevska Palanka. En 1988 empatou no 3º-4º lugar no Torneo de Candidatas de Tsqaltubo. En 1991 empatou no 3º-4º posto no Interzonal de Subotica. En 1992 ficou 6ª no Torneo de Candidatas de Shanghai.

Foi Campioa Soviética Feminina en catro ocasións: 1971, 1978 (conxuntamente), 1979 e 1981.

En 1990 emigrou aos Estados Unidos. Foi campioa feminina dese país en 1991 (xunto con Esther Epstein) e 1993 (xunto con Elena Donaldson-Akhmilovskaia), e en solitario en 1992.

En 1972 foi nomeada Mestra Internacional Feminina e en 1976, Gran Mestra Feminina.

## Traxectoria no bridge 
Levitina logrou 5 campionatos mundiais de bridge feminino e moitos títulos a nivel nacional. Antes dos campionatos europeo e mundial de 2014, Levitina era a número 15 de 73 na clasificación mundial de Grand Master Feminino por masterpoints a nivel mundial (MP).

En 1986 gañou o premio *Alpwater* pola mellor man do ano lograda por unha muller. Converteuse na primeira soviética en obter un galardón neste deporte.
[miniatura|Irina Levitina no 10º Mundial de Bridge en [Lille (1998)]]

## Palmarés en bridge 
### Premios 
* Premio Alpwater (1986)

### Vitorias 
* Copa de Venecia (1): 2007
* Olimpíada Feminina por Equipos (1): 1996
* Copa McConnell (1): 2002
* Mundial Feminino por parellas (1): 2006
* Campionato Transnacional Mixto (1): 2000
* Campionato Norteamericano de Bridge (9)
** Feminino por Equipos mediante Sistema Suízo (3): 2001, 2005, 2007
** Board-a-Match Feminino por Equipos (3): 2004, 2006, 2008
** Eliminatorio Feminino por Equipos (3): 1993, 1995, 2008
* Campionato de Bridge dos Estados Unidos (5)
** Feminino por Equipos (5): 1996, 2001, 2005, 2007, 2009

### Subcampioa 
* Copa McConnell (1): 2006
* Campionato Norteamericano de Bridge (5)
** Norteamericano por Equipos mediante Sistema Suízo (1): 1995
** Feminino por Equipos mediante Sistema Suízo (1): 2008
** Board-a-Match Feminino por Equipos (1): 2001
** Eliminatorio Feminino por Equipos (2): 1998, 2004
* Campionato de Bridge dos Estados Unidos (3)
** Feminino por Equipos (3): 2000, 2004, 2008

## Partidas de xadrez destacadas 
* Nana G Alexandria vs Irina Levitina, Moscova cf (Mulleres) 1975, 0-1
* Irina Levitina vs Goltsova, Sevastopol 1978, 1-0

## Notas